ვაკაიამის პრეფექტურა

ვაკაიამის პრეფექტურა (იაპ. 和歌山県) — იაპონიის პრეფექტურა, რომელიც მდებარეობს კანსაის რეგოინში, კუნძულ ჰონსიუზე.(p1026) ვაკაიამის პრეფექტურის მოსახლეობა 944 320 ადამიანს შეადგენს (2017 წლის 1 ოქტომბრის მონაცემებით) და მას 7 724 კვადრატული კილომეტრის ფართობი უჭირავს. პრეფექტურა ესაზღვრება: ოსაკას პრეფექტურას - ჩრდილოეთით და მიესა და ნარის პრეფექტურა - ჩრდილო-აღმოსავლეთით. ვაკაიამა არის ვაკაიამას პრეფექტურის დედაქალაქი და უდიდესი ქალაქი. სხვა დიდ ქალაქებს შორისაა: ტანაბე, ჰაშიმოტო და კინოკავა . ვაკაიამას პრეფექტურა მდებარეობს კიის ნახევარკუნძულის დასავლეთ სანაპიროზე კიის არხზე და აკავშირებს წყნარ ოკეანეს და სეტოს შიდა ზღვას, კუნძულ სიკოკუზე მდებარე ტოკუშიმას პრეფექტურის მოპირდაპირედ. ისტორია დღევანდელი ვაკაიამა ძირითადად კიის პროვინციის დასავლეთ ნაწილითაა ჩამოყალიბებული. 1953 წლის წყალდიდობა 1953 წლის 17–18 ივლისს კოკისპირული წვიმას ტროტუარების ჩამოშლა, მდინარის ადიდება და მეწყერი მოჰყვა. განადგურდა მრავალი ხიდი და სახლი. იაპონიის მთავრობის ოფიციალური ანგარიშის თანახმად, 1015 ადამიანი გარდაიცვალა, 5 709 დაშავდა, განადგურდა 7115 სახლი. გეოგრაფია ქალაქები ვაკაიამას პრეფექტურაში ცხრა ქალაქია: არიდა გობი ჰაშიმოტო ივადე კაინანი კინოკავა შინგუ ტანაბე ვაკაიამა (დედაქალაქი) მცირე ქალაქები და სოფლები მცირე ქალაქები და სოფლები რაიონების მიხედვით: არიდას რაიონი არიდაგავა ჰიროგავა იუასა ჰიდაკას რაიონი ჰიდაკა ჰიდაკაგავა ინამი მიჰამა მინაბე იურა ჰიგაშიმუროს რაიონი კიტაიამა კოზაგავა კუშიმოტო ნაჩიკაწურა ტაიჯი იტოს რაიონი კაცურაგი ქია კუდოიამა კაისის რაიონი კიმინო ნიშიმუროს რაიონი კამითონდა შირაჰამა სუსამი დემოგრაფია 1996 წლიდან ვაკაიამას პრეფექტურის მოსახლეობა იკლებს, ხოლო 2010 წლიდან ის ერთადერთი პრეფექტურაა კანსაის რეგიონში, რომლის მოსახლეობა 1 000 000 კაცზე ნაკლებია. 2017 წლის მონაცემებით ვაკაიამა იაპონიაში მოსახლეობის მიხედვით მე -40 ადგილზეა, სადაც 944,320 ადამიანი ცხოვრობს. ვაკაიამას გუბერნატორის სია (1947 წლიდან დღემდე) შინჯი ონო (小野 真 次) 194 1947 წლის 19 აპრილიდან 1967 წლის 22 აპრილამდე Masao Ohashi (大橋 正雄) 196 1967 წლის 23 აპრილიდან 1975 წლის 4 ოქტომბრამდე შირო კარია (仮 谷 志良) 197 1975 წლის 23 ნოემბრიდან 1995 წლის 22 ნოემბრამდე ისამუ ნიშიგუჩი (西 口 勇) 1995 1995 წლის 23 ნოემბრიდან 2000 წლის 13 ივლისამდე იოშიკი კიმურა (木村 良 樹) 2000 2000 წლის 3 სექტემბრიდან 2006 წლის 2 დეკემბრამდე იოშინობუ ნისაკა (仁 坂 吉 伸): 2006 წლის 17 დეკემბრიდან დღემდე კულტურა მთა კოია (高野山), რომელიც იტოს რაიონში მდებარეობს იაპონელი ბუდისტების შინგონის სექტის შტაბია. ეს არის იაპონიის ერთ-ერთი პირველი იაპონური სტილის ბუდისტური ტაძარი. ის ძალიან პოპულარულია პილიგრიმებსა და ტურისტებს შორის. კუმანო-კოდო მთელ პრეფექტურაში მილის სიგრძეზე გადაჭიმულია და ის იუნესკოს მსოფლიო მემკვიდრეობის მე-11 ძეგლს წარმოადგენს იაპონიაში. კუმანოს სალოცავები პრეფექტურის სამხრეთ ნაწილშია. ტომოგაშიმა (ოთხი კუნძული) ასევე პრეფექტურაში მდებარეობს. სოფლის მეურნეობა ფორთოხალი ვაკაიამას პრეფექტურა პირველ ადგილზეა იაპონიაში ფორთოხლის წარმოების მხრივ. ვაკაიამას აქვს საკუთარი ბრენდის ფორთოხალი, რომელსაც აწარმოებენ არიდას რაიონში და უწოდებენ ,,არიდა-ფორთოხალს". არიდას რაიონი, სადაც ფორთოხალი 400 წელზე მეტი ხნის განმავლობაში მზადდებოდა, დღეს ვაკაიამაში ფორთოხლის კულტურის შემოსავლის დაახლოებით ნახევარს იძლევა. გარდა ამისა, არიდა-ფორთოხლის მოსავლიანობა იაპონიის ფორთოხლის შიდა წარმოების დაახლოებით 10 პროცენტს შეადგენს. იაპონური გარგარი (უმე) იაპონიის სოფლის მეურნეობის, სატყეო და მეთევზეობის სამინისტროს კვლევის თანახმად, ვაკაიამა პირველია იაპონური გარგარის (高野山) წარმოებით იაპონიაში. 2016 წლის მონაცემებით, ვაკაიამ იაპონური გარგარის შიდა წარმოების 70% შეადგინა. დაძმობილებული პროვინციები ვაკაიამას პრეფექტურას აქვს მეგობრული ურთიერთობა და დაძმობილებულია იაპონიის საზღვრებს გარეთ მდებარე ექვს ადგილთან: რიჩმონდი, კანადა ; შანდუნი, ჩინეთის სახალხო რესპუბლიკა ; აღმოსავლეთ პირენეის დეპარტამენტი, საფრანგეთი ; ფლორიდა, აშშ ; სინალოა, მექსიკა ; და გალისია, ესპანეთი . ტურიზმი ვაკაიამის პრეფექტურაში მდებარეობს ცხელი წყაროები, როგორიცაა შირაჰამა, კავაიუ და იუნომინე ონსენი . Განათლება უნივერსიტეტები ვაკაიამას უნივერსიტეტი კოიასანის უნივერსიტეტი კინკის უნივერსიტეტი ვაკაიამას სამედიცინო უნივერსიტეტი სქოლიო